Bruno Caboclo

Brunas Korėja Fernandesas Kaboklas (Bruno Correa Fernandes Caboclo, g. 1995 m. rugsėjo 21 d.) – Brazilijos krepšininkas, rungtyniaujantis vidurio puolėju arba sunkiuoju kraštu.

Paauglystėje sportavo Baruerio „Grêmio Recreativo“ sporto mokykloje.„Destaque da LDB, Bruno Caboclo é selecionado por equipe da NBA“. Esporte.gov.br 2013 m. debiutavo Brazilijos lygos „Pinheiros“ klube. 2014 m. NBA naujokų biržoje 20-uoju šaukimu pakviestas Toronto „Raptors“ klubo, su kuriuo ir sudarė sutartį. B. Kaboklas Toronte rungtyniavo epizodiškai, skolintas į G lygos komandas. Vėliau sekė blankus sezonas Sakramento „Kings“, išvykos į G lygos klubus. Sėkmingiausiai B. Kaboklui susiklostė 2018–19 m. sezonas Memfio „Grizzles“ klube, kur jis gaudavo žaisti vidutiniškai po 23,5 minutes, pelnydavo po 8,3 taško, atkovodavo po 4,6 kamuolio.

Po dar dviejų blankių sezonų Hiustono „Rockets“ klube, B. Kaboklo išvyko iš JAV, rungtyniavo Prancūzijoje, Brazilijoje, Meksikoje, Vokietijoje, Izraelyje. Po sėkmingo pasirodymo su Brazilijos rinktine 2023 m. pasaulio čempionate, pakviestas į Venecijos „Umana Reyer“ klubą, tačiau ten neatvyko,Sutartį pasirašęs brazilas nežada jungtis prie Italijos klubo, basketnews.lt o paskui buvo išpirktas Belgrado „Partizan“.Caboclo oficialiai tapo „Partizan“ nariu, basketnews.lt

B. Kaboklas su Brazilijos rinktine dalyvavo 2019, 2023 m. pasaulio čempionatuose,BRUNO CABOCLO TOTALS, proballers.com 2017 m. Amerikos čempionate.

 Laimėjimai 
 FIBA Amerikos čempionatas: 2025 m.
 Europos taurė: 2025 m.
 Vokietijos krepšinio lyga: 2023 m.
 Amerikos FIBA Čempionų lyga: 2022 m.
 Amerikos FIBA Čempionų lygos MVP: 2022 m.
 Brazilijos krepšinio lygos MVP: 2022 m.
 NBA G lyga: 2017 m.

 Šaltiniai 

Kategorija:Brazilijos krepšininkai